Азат Ярмуллиндың «Төньяҡ амурҙары» хәрби-тарихи клубы менән тығыҙ ижади хеҙмәттәшлеге һөҙөмтәһе булып 2007 йылда клуб тарафынан бағыусылап нәшер ителгән «Башҡорт халҡының хәрби даны» исемле китап-альбомы донъя күрҙе. Был хеҙмәт, халҡыбыҙҙың данлы тарихы биттәрен сағыу һәм йөкмәткеле итеп, тарихи сығанаҡтарға таянып, төплө әҙерләнгән. Шул уҡ ваҡытта оригиналь гравюралар, тарихи һүрәттәр һәм фото менән байытылған китап-альбом тарих менән ҡыҙыҡһынған төрлө ҡатлам китап һөйөүселәрҙе зауыҡлы биҙәлеше менән дә әсир итә.